stanford-oval/wikipedia huggingface dataset:
קנדי קראש סאגה
המשחק

המשחק הוא ממשפחת משחקי התאמת צבעים. בכל שלב במשחק מקבל השחקן לוח ובו סוכריות בצבעים שונים, ועלול להכיל גם מכשולים. המהלך הבסיסי במשחק הוא החלפה בין שתי סוכריות סמוכות, בשורה או בטור, לשם יצירת רצף של שלוש סוכריות (או יותר) מאותו צבע. כאשר נוצר רצף כזה, סוכריות אלו נעלמות מהלוח, והסוכריות שמעליהן נופלות לחלל הריק שנוצר.
במקרה והשחקן עושה מהלך שגורם לשרשרת מהלכים אחרים זוכה השחקן למילות עידוד לפי כמות המהלכים בשרשרת: ‏Sweet, Tasty, Delicious, Divine. נכון ל-2022, ישנם 12,020 שלבים במשחק ו-12,325 ב-Windows. מעת לעת מופצת סדרה נוספת של שלבים.
עד שלב 21, בכל שלב מתגלים לשחקן מחסומים חדשים או מאפיינים אחרים של המשחק, לדוגמה פצצות שעוצרות את המשחק אם לא מעלימים אותן תוך מספר מהלכים הרשום עליהן, וקוביות שוקולד שתופסות בכל מהלך תא נוסף בלוח המשחק.
החל משלב 20, ולאחר כל 15 שלבים, המשחק ננעל, וכדי להסיר את הנעילה השחקן צריך לקבל "כרטיס מעבר" משלושה חברים של השחקן בפייסבוק, לשלם בנקודות או לבצע שלושה שלבים שהיו ברמה ולעבור אותם עם כמות נקודות מסוימת או פשוט להמתין כיומיים. נעילה זו בוטלה החל משלב 950, ומשלב זה המעבר לרמה הבאה מתבצע אוטומטית. במסגרת שלושת השלבים, אם השחקן עבר את השלב שבשבילו צריך כמות נקודות מסוימת בכמות הנקודות הזו השחקן יחכה יום עד הניסיון של השלב הבא. כל שלב מוצג על מפה שמחולקת לרמות, ולכל רמה יש דמות עצובה אותה השחקן פוגש בתחילתו וכאשר השחקן מסיים את הרמה הדמות הופכת שמחה בזכות שהשחקן עזר לה. לרמות יש שמות לפי המאפיינים החדשים שנחשפים לשחקן עם הגיעו אליהם - למשל "אגם השוקולד", "נהר הלימונדה" וכדומה. כאשר השחקן התחבר באמצעות פייסבוק, על גבי המפה השחקן יכול לראות מה השלב שחבריו הגיעו אליו במשחק. בנוסף, בכל שלב מצדו השמאלי של הלוח (בגרסת פייסבוק) או מתחת ללוח (בגרסת סמארטפון) מוצג גרף שמראה את הניקוד של חברי השחקן לאותו שלב.
אם השחקן מסיים את השלב ונותרו לו עוד מהלכים אז אחד מהבאים מתבצע: או שמספר דגים יופיעו על לוח המשחק ויאכלו חלק מן הסוכריות (כל מהלך שלושה דגים), או שחלק מהסוכריות יהפכו לסוכריות מפוספסות ויפעלו. הודות לכך השחקן צובר ניקוד נוסף לו היה זוכה אם היה יכול להשתמש במהלכים העודפים שנותרו לו.
כל שחקן מקבל כברירת מחדל חמישה מחזורי חיים. שחקן זקוק למחזור חיים אחד לפחות כדי לשחק שלב של המשחק. אם השחקן אינו מצליח לסיים את השלב, הוא מאבד מחזור חיים. חיים נוצרים מחדש מדי 30 דקות. ניתן לחדש מחזורי חיים גם באמצעות עזרה מחברי פייסבוק, תשלום בנקודות פייסבוק או תשלום בכסף.
המשחק > ממתקים מיוחדים

סוכרייה מפוספסת - סוכרייה עם פסים לבנים נוצרת כאשר מתאימים 4 סוכריות מאותו צבע בשורה (ואז ייווצרו פסים לאורך) או בטור (אז ייווצרו פסים לרוחב). אם משתמשים בה היא מנקה טור או שורה שלמים (בהתאם לכיוון הפסים שעליה).
סוכרייה עטופה - סוכרייה עם עטיפה אשר נוצרת כאשר מתאימים חמש סוכריות מאותו צבע, אך לא בקו ישר. דהיינו אם יוצרים צורת L, או T. אם משתמשים בה היא מנקה את הריבוע בגודל 3X3 שמסביב לה ואז היא מהבהבת ומפוצצת שוב.
פצצת צבע (כדור שוקולד) - כדור שוקולד מצופה סוכריות קטנות בצבעים שונים. הכדור נוצר בהתאמה של 5 סוכריות בשורה או בטור. ניתן להשתמש בו בכל רגע נתון ואם מחליפים בינו לבין סוכרייה רגילה, כל הסוכריות מאותו צבע נעלמות.
דג שוודי - סוכריית גומי בצורת דג הנמצאת בלוח כאשר משתמשים בה. אם משתמשים בה היא בתחילת השלב מופיעה על הלוח ובהמשך השלב היא נופלת מלמעלה. מפעילים אותה על ידי כך שעושים איתה רצף, ואם מפעילים אותה היא חוזרת עם עוד שני דגים שמוציאים את סוכריות עם ג'לי, או קוביות שוקולד, באקראיות. מופיעה לראשונה בשלב 9, לשימוש בשלושה שלבים, בהמשך המשחק יש אפשרות בגלגל המזל וברמה 17 מופיעה בעצמה. אם יש קוביית ג'לי שיש עליה עטיפת מתכת, פגיעה של דג שוודי באותה קובייה, למעשה יחליש את הג'לי או יעלים אותה. (תקף לגבי עוגת קצפת). פעילה רק בשלבי ג'לי.
דונאט - אם מחליפים אותו עם סוכרייה רגילה, הוא מתגלגל 3 סוכריות באופקיות או באנכיות והופך אותן ל-3 סוכריות מפוספסות שמופעלות מיד.
סוכריית 5+ - מופיעה אך ורק בשלבים שיש בהם הגבלת זמן והפעלתה מוסיפה 5 שניות נוספות לזמן המשחק. אם בתום הזמן נשארו סוכריות תוספת זמן, הן יפעלו כמו סוכרייה עטופה.
פצצת סוכרייה - סוכרייה בצורת פצצה בצבע מסוים עם מספר צעדים עד להתפוצצותה. צריך להעלים אותה מהלוח כל עוד היא לא מגיעה ל-0. אחרת - השלב נגמר. מופיעה לראשונה בשלב 96 ובשלב 97 מקבלים בונוס שניתן להשתמש בו 3 שלבים: לתת לכל פצצה שעל משטח הסוכריות עוד 5 מהלכים עד התפוצצותה.
סוכריית הפתעה - מופיעה לראשונה בשלב 231. ניתן להשתמש בה רק כאשר עושים שלישייה איתה, וכאשר מפעילים אותה יוצא ממנה משהו אקראי, כמו: כדור שוקולד, סוכרייה עטופה, סוכרייה מפוספסת, אחד מהקודמים בעטיפה, עטיפת מתכת ברמה שהיא לא 5 (כי עטיפת מתכת ברמה 5 באה אחרי סוכריית הפתעה), שוקולד, ליקריץ, פצצת סוכרייה ועוד.
סוכריית קשת - מופיעה לראשונה בשלב 306. כל מהלך היא מחליפה צבע ובמהלך הבא היא חוזרת לאותו צבע שהייתה קודם.
סוכריית V (רק בשלבי איסוף) - סוכרייה פשוטה שהפעלתה תוסיף ללוח סוכרייה שצריכים אותה כדי לעבור שלבי איסוף.
סוכריית מפתח - מופיעה לראשונה בשלב 711. מופיעה בשלבים עם תיבות בלבד. סוכרייה זאת משמשת לפתיחת תיבות.
סוכריית כנפיים (c) - לאחר מהלך שגרר לפיצוץ של סוכריות רבות מתוספת ללוח סוכרייה שעליה הסימון 'c'. הסרתה של סוכרייה זו מוסיפה אותה למעין "בנק", וכשמצטברות בבנק מספר סוכריות מסוים (24, 60, 84, 120 ו-180) זוכים במאיצים (בוסטרים). לאחר שמגיעים ל-180 סוכריות 'c' ומקבלים את המאיצים בגינן, ננעלת האפשרות לצבירת סוכריות 'c' ל-8 שעות.
המשחק > ממתקים מיוחדים > החלפת מקום של ממתקים מיוחדים

| סוג הסוכרייה | סוכרייה מפוספסת | סוכרייה עטופה | כדור שוקולד | דג שוודי | דונאט |
| --- | --- | --- | --- | --- | --- |
| סוכרייה מפוספסת | מנקה טור אחד ושורה אחת המצטלבים על מקום השילוב | מנקה שלושה טורים ושלוש שורות שמצטלבים על מקום השילוב | כל הסוכריות שבצבע של הסוכרייה המפוספסת הופכות להיות סוכריות מפוספסות, ופועלות מיד. | הדג הולך עם פסים והשלושה שחוזרים פוגעים בסוכריות והופכים אותן לסוכריות מפוספסות שפועלות מיד | נוצרות סוכריות מפוספסות לכל הטור או השורה שמופעלות מיד בכיוון אופקי או אנכי |
| סוכרייה עטופה | מנקה שלושה טורים ושלוש שורות שמצטלבים על מקום השילוב | הריסת ריבוע בטווח של 5X6 | כל הממתקים בצבע של הסוכרייה העטופה הופכים לסוכריות עטופות ומופעלות ומתפצצות מיד | הדג הולך עם עטיפה והשלושה שחוזרים פוגעים בסוכריות והופכים אותן לסוכריות עטופות שפועלות מיד | עושה טור או שורה שלמים של סוכריות עטופות שמופעלות מיד |
| כדור שוקולד | כל הסוכריות שבצבע של הסוכרייה המפוספסת הופכות להיות סוכריות מפוספסות, ופועלות מיד. | כל הממתקים בצבע של הסוכרייה העטופה הופכים לסוכריות עטופות ומופעלות ומתפוצצות מיד | ניקוי של כל הלוח | הדג הולך עם נקודות ומביא שלושה דגים מנוקדים, שכל אחד מהם הולך וחוזר עם שלושה דגים שמעלימים סוכרייה אחת עם ג'לי או קוביית שוקולד אחת. | הופך את כל הטור או השורה לסוכריות מפוספסות שמופעלות מיד לאחר שזה בוחר צבע אקראי ומנקה אותו מהלוח |
| דונאט | נוצרות סוכריות מפוספסות לכל הטור או השורה שמופעלות מיד בכיוון אופקי או אנכי | עושה טור או שורה שלמים של סוכריות עטופות שמופעלות מיד | הופך את כל הטור או השורה לסוכריות מפוספסות שמופעלות מיד לאחר שזה בוחר צבע אקראי ומנקה אותו מהלוח | שילוב זה אינו אפשרי כיוון שדונאט מופיע רק בשלבי מרכבים ודגים שוודים מופיעים רק בשלבי ג'לי. | עושה טור או שורה שלמים לסוכריות מפוספסות שמופעלות מיד ואחרי זה עוד פעם. |
המשחק > תאים מיוחדים

ג'לי - תא שצריך לסגור בו שלישייה או כל צירוף אחר כדי לפרק אותו. יש ג'לי שמורכב משתי שכבות ויותר וצריכים לעשות זאת כמה וכמה פעמים בשביל לנקות אותו מהלוח. (אומר גם בקול סוויט או טייסטי שזה מתוק וטעים)
שערות סבתא - תא נעול. כדי לפתוח אותו יש ליצור שלישייה בקרבתו.
עטיפות מתכת - צריך ליצור שלישייה כדי לפוצץ אותן. לא ניתן להזיזם או להשתמש במקומם עד העלמתם המוחלטת.
קוביית שוקולד - כמו ג'לי, אולם הוא מתפשט אם לא יוצרים שלישייה בקרבתו. אם יוצרים שלישייה בקרבתו, כל תאי השוקולד שלידו, מתפוצצים. יכול לחסום את כל הלוח אם לא משתלטים עליו מראש. אם משתלטים עליו מראש, הוא ייעלם ולא יתפשט.
ליקריץ - מהווה מחסום, אולם ניתן להזיזו בקלות עם סוכריות אחרות. נעלם אך חוסם את האפקט של סוכרייה מפוספסת, ברגע הפעלתה.
מקצפת - מופיעה בין שתיים לחמש שכבות. צריך ליצור שלישייה כדי לפוצץ כל שכבה. לא ניתן להזיזם או להשתמש במקומם עד העלמתם המוחלטת. השכבה האחרונה היא עטיפת מתכת.
מכונת שוקולד - מופיעה לראשונה בשלב 156. אם מעלימים קוביית שוקולד, היא יוצרת קוביית שוקולד חדשה.
מרמלדה - מן שילוב בין עטיפת מתכת לבין שערות סבתא. מנטרלת את הסוכרייה ולא ניתן להזיז אותה, עד שיוצרים שלישייה ביחד איתה. ניתנת להסרה גם ביצירת שלישייה לידה.
עוגה - מופיעה לראשונה בשלב 366. תא מיוחד בגודל 2X2 המורכב מ-8 חתיכות של עוגה. כדי להעלים אותה יש ליצור שלישיות או מפוספסות עליה מצידי העוגה הזו. השלישייה צריכה להיות ליד חלק עוגה בו יש חתיכות. ברגע שהמגש של העוגה יהיה ריק, תותח קונפטי ינקה את כל הלוח, וסוכריות פשוטות יעלו מלמעלה. במקרה ויש לך סוכריות מיוחדות על לוח המשחק, אז הן לא מופעלות ויורדות מהלוח. המהלך היחיד שיכול להעלים את רוב העוגה במהלך אחד הוא שילוב של סוכרייה עטופה עם סוכרייה עטופה. בשלבים מסוימים נשארים עוד שתי חתיכות של עוגה .
מסוע - מופיע לראשונה בשלב 531. עם כל מהלך, הסוכריות המופיעות על המסוע זזות משבצת אחת לצד של כיוון המסוע. מסוכרייה האחרונה הופכת להיות הראשונה בצד בשני של המסוע .
צפרדע - מופיעה לראשונה בשלב 606. הצפרדע ניזונה מסוכריות באותו הצבע של הצפרדע. כאשר מושמע "Frogtastic", הינך יכול להזיז את הצפרדע. לאחר שמזיזים את הצפרדע היא משנה את צבעה ומנקה את כל הסוכריות ב-8 המשבצות הקרובות לצפרדע בטווח של 3X3.
תיבה - מופיעה לראשונה בשלב 711. תיבה ניתנת להסרה אך ורק על ידי סוכריות מפתח. כל סוכריית מפתח מורידה שכבה שנמצאת על כל תיבה בלוח. התיבה נפתחת כאשר משתמשים בסוכריית מפתח והתיבה בשכבה האחרונה. תיבה יכולה להופיע בין שכבה אחת לחמש שכבות. בשלבים מסוימים פתיחת התיבות היא הכרחית לסיום השלב.
פופקורן - מוצג לראשונה בשלב 771. פופקורן ניתן להסרה תוך 4 מכות אך ניתן להסיר אותו על ידי ממתקים מיוחדים בלבד. לאחר שהפופקורן מוסר, הפופקורן הופך לפצצת צבע. הפופקורן חוסם את האפקט של סוכרייה עם פסים בדיוק כמו הליקריץ.
חללית - מוצג לראשונה בשלב 846. מחליפים את החללית עם סוכרייה, החללית הופכת 3 סוכריות אקראיות על הלוח לסוכריות עטופות ואז סוכריות אלו פועלות. לאחר מכן החללית נעלמת.
שעון - מוצג לראשונה בשלב 1326. כשנוגעים לידה כדורים, היא מתנדנדת, מצלצלת ומביאה עימה קירות. ככל שפוגעים בה 3 פעמים, מביאה עימה עוד פעם קירות עד שהיא נעלמת.
תפוח - מוצג לראשונה בשלב 2406. כשנוגעים בו, מביא עמו דגים ובמקרה כזה ממשיך לנגוע בו.
מחסום - מוצג לראשונה בשלב 3246. ניתן לפוצץ את האבנים שמאחוריו רק באמצעות ממתקים מיוחדים.
המשחק > סוגי שלבים

שלבים פשוטים (כתום) - שלבים בהם צריך תוך X צעדים להגיע לרף נקודות מסוים.
שלבי ג'לי (כחול) - יש לפוצץ את כל קוביות הג'לי שנמצאות בלוח המשחק כדי לעבור אותו.
שלבי מרכיבים (ירוק) - המטרה בשלבים אלו הם להעביר את הדובדבנים והאגוזים לתוך הקוביות שמתחתיהן יש חצים ירוקים.
שלבי זמן (סגול) - שלבים שבהם צריכים להגיע לרף נקודות מסוים תוך X שניות. בשלבים אלה יש סוכריות 5+. אין הגבלת צעדים בשלבים אלה.
שלבי איסוף (ורוד) - החל משלב 126, יש לאסוף X סוכריות מצבע או סוג מסוים
שלבי ערפל (כחול-סגול) - החל בפרק 114 שלב 1688 הוא שילוב של שלב ג'לי ושל שלב מרכיבים
שלב ג'לי וזמן- החל בפרק 168 בשלב 2781 כששני שלבים בו זמנית עושים את אותן הפעולות
עולם החלומות (Dreamworld)

החל משלב 50 מקבלים מסלול אלטרנטיבי במשחק - במפת השלבים מופיע ינשוף בצד המסך. כאשר לוחצים על הינשוף, מגיעים למפה נוספת בה מהלך המשחק שונה.
בצד המסך יש ינשוף על ירח לא מלא בצורת חצי סהר שבכל אחד מקצותיו יש שתי סוכריות שונות. בכל מהלך המוריד סוכרייה עם אחד הצבעים שבקצוות, הירח נוטה לצד הסוכרייה שבצבע שבו השתמשו למהלך. אם הירח נוטה יותר מידי הינשוף נופל והשלב נגמר. בכל מהלך הירח מתמלא, ואם הירח מתמלא עד הסוף יש מכת "מון סטראק" (מכת ירח). זו מכה שמופעלת למספר מוגבל של מהלכים המעלימה ומבטלת למשך זמן המכה סוכרייה מאחד הצבעים או יותר.
עולם החלומות כולל 665 שלבים.
הערות שוליים

1 2  עומר כביר, קנדי מול קראש: האם מפתחת הלהיט תצלול כמו זינגה?, באתר כלכליסט, 30 בספטמבר 2013
1 2   סוכנויות הידיעות, מפתחת קנדי קראש הודיעה: נשיק את משחק הלהיט בסין, באתר TheMarker‏, 16 באפריל 2014
↑  אבישי בסה, Geektime, ‏כמה כסף עושה האפליקציה הכי פופולרית (ורווחית) באפסטור?, באתר ‏מאקו‏, 10 ביולי 2013
↑  How Many Levels Are There in Candy Crush Saga?, ofzenandcomputing, ‏2021-09-30 (באנגלית אמריקאית)
משחק בקנדי קראש סאגה
Transport Tycoon

| --- | --- |

 כללי
 תאריך הוצאה:  1994 
 סוגה:  סימולציות ניהול ובנייה
 פיתוח:  Chris Sawyer 
 הוצאה לאור:  מיקרופרוס 
 ארץ מקור:  הממלכה המאוחדת 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  DOS, אנדרואיד, Mac OS Classic, פלייסטיישן, iOS 
 המשחק הבא:  Chris Sawyer's Locomotion 
 www.transporttycoon.com
 
Transport Tycoon ("איל התחבורה") הוא משחק מחשב שנוצר על ידי כריס סויר בשנת 1994 והופץ בידי חברת MicroProse. במשחק, שנכתב בהשראת Railroad Tycoon של סיד מאייר, השחקן מנהל חברת תחבורה ומטרתו להשיג ביצועים מוצלחים ככל הניתן תוך קיום תחרות עם חברות אחרות בהובלת סחורות ונוסעים באמצעות רכבות, משאיות, ספינות תובלה ומטוסים.
המשחק נחשב גם כיום לאחד המשחקים הבולטים מסוגו. למשחק יצאו מספר גרסאות מתקדמות יותר, ששיפרו את איכות המשחק: Transport Tycoon Deluxe שיצא בשנת 1995 והופץ על ידי MicroProse הוסיף מספר סוגים אקלימים שונים (עם תעשיות משל עצמן ואתגרים חדשים) ושיפר את המשחקיות. בשנת 1999 החלו חובבים של המשחק בפיתוח TTDPatch - טלאי שמטרתו לשפר את איכות המשחק. בשנת 2002 החל על ידי חובבי המשחק פרויקט OpenTTD שהתבסס על הינדוס לאחור של קובצי המשחק המקוריים כדי לשחזר את קוד המשחק בשפת C, ששוחרר כקוד פתוח. כתוצאה מכך קיבלו המפתחים שליטה מלאה על המשחק והוסיפו לו שיפורים רבים (חלקם דומים לאלו של TTDPatch אך לא הכול זהה), וכמו כן אפשרו את הרצתו על רוב מערכות ההפעלה הקיימות. עד ליציאת גרסה 1.0.0 למשחק, היה-OpenTTD מסתמך על המשחק המקורי לצורך הגרפיקה והמוזיקה. כיום, כתוצאה משיתוף פעולה בין המפתחים ואנשים בקהילת המעריצים של המשחק, הוחלפה הגרפיקה והמוזיקה במשחק לגמרי, והמשחק הפך לעצמאי לגמרי. המעמד החוקי של פרויקט זה אינו ברור, אך בעלי הזכויות על המשחק המקורי לא הביעו עניין בהפסקתו.
תיאור המשחק

המשחק מתבסס על גרפיקה איזומטרית המזכירה את זו של משחקים דוגמת Simcity 2. בתחילת המשחק מוצג בפני השחקן האזור שבו יתרחש המשחק, ואז הוא חופשי לבנות בו את החברה שלו בצורה שבה הוא ימצא לנכון. אזור המשחק מכיל ערים ותעשיות, כאשר חלק מהתעשיות מייצרות חומרי גלם וחלק מהתעשיות צורכות חומרים (ולעיתים מייצרות סחורות חדשות). מטרת המשחק היא הובלה יעילה ככל הניתן של סחורות בין התעשיות, והובלה יעילה של נוסעים בין הערים.
השחקן בונה תחנות ליד התעשיות וחלק מהסחורה שמיוצרת בהן מועברת אל התחנה, בהתאם ליעילות שבה השחקן מטפל בסחורה. לאחר העברת הסחורה לתעשייה אחרת הזקוקה לה מקבל השחקן תמורה כספית בהתאם לסוג הסחורה שהועבר, המרחק בין התעשיות והזמן שנדרש להובלה. לעיתים מוצעות סובסידיות עבור הובלת סחורות בין תעשיות שונות שמבטיחות רווחים מוגברים לתקופת זמן מוגבלת.
למשחק יש העדפה ברורה לרכבות על פני אמצעי התחבורה האחרים - יש להן קיבולת גבוהה בהרבה מכל שאר כלי הרכב, והן מהירות בהרבה מספינות ומשאיות, אף כי מטוסים יכולים להיות יעילים לתובלת נוסעים. בשל כך, חלק עיקרי של המשחק הוא בניית תשתית רכבות יעילה שתמנע "פקקים" ורכבות תועות. לשם כך לרשות השחקן יש רמזורי תנועה שמאפשרים להכווין ולווסת את תנועת הרכבות, אך למרות זאת בנייה יעילה של תשתית רכבות אינה פשוטה.
מכיוון שפני הקרקע אינם אחידים וישנם מכשולים רבים בדרך, על מנת ליצור נתיבים יעילים לרכבות ומשאיות השחקן צריך לבנות מנהרות וגשרים או לשנות את פני הקרקע. הרשויות המקומיות של הערים מגבילות את השחקן מלבצע יותר מדי שינויים שפוגעים בסביבה וכדי לרצות אותן יש לספק להן שירותי תחבורה יעילה או לנטוע עצים.
הערים גדלות עם הזמן, וקצב הגדילה שלהן מואץ אם מספקים להן שירותי תחבורה יעילים. בנוסף, באקלים הארקטי יש לספק מזון לערים שנמצאות מעבר לקו השלג על מנת לאפשר להן לגדול, ובאקלים המדברי יש לספק מזון ומים לערים שנמצאות במדבר. עם הזמן גם נפתחות ונסגרות תעשיות, רמת הייצור של תעשיות חומרי הגלם משתנות, וכלי רכב חדשים מפותחים.
אחד מחסרונותיו הבולטים של המשחק הוא הבינה המלאכותית הגרועה של חברות ההובלה המתחרות, שיוצרות מסילות שלעיתים גובלות במגוחך בשל התכנון הלקוי שלהן. ישנם אתרים שמציגים דוגמאות בולטות לכשלים אלו  (אורכב 18.03.2005 בארכיון Wayback Machine).
המשכים

לאחר ההצלחה שלה זכה המשחק, כריס סויר תכנן משחק המשך, אך במהלך הפיתוח שינה את דעתו ויצר במקום זאת את RollerCoaster Tycoon, שהיה הצלחה אדירה. לאחר שסיים את RollerCoaster Tycoon 2 חזר סויר לעבודה על המשך ל-Transport Tycoon. משחק ההמשך, שנקרא Chris Sawyer's Locomotion יצא בשנת 2004 אך זכה לביקורות גרועות וליחס צונן בקרב מעריצי Transport Tycoon, שלא מצאו בו שיפורים משמעותיים מהמשחק המקורי.
מלחמת הכוכבים: אבירי הרפובליקה הישנה

| --- | --- |

הכריכה על הקופסה של המשחק
 כללי
 תאריך הוצאה:  אקס בוקס ארצות הברית 15 ביולי 2003  האיחוד האירופי 12 בספטמבר 2003 מחשב אישי ארצות הברית 19 בנובמבר 2003  האיחוד האירופי 5 בדצמבר 2003
 סוגה:  משחק תפקידים ממוחשב
 פיתוח:  BioWare
 הוצאה לאור:  לוקאס ארטס 
 ארץ מקור:  קנדה 
 שפות:  אנגלית 
 הפצה:  לוקאס ארטס
 סדרה:  Star Wars: Knights of the Old Republic 
 דרישות תוכנה
 מנוע משחק:  Odyssey engine
 מצבי משחק:  שחקן יחיד
 דירוג:  ESRB: Teen (T) OFLC: G8+ USK: 12+  PEGI: 12+
 פלטפורמות:  Xbox, אנדרואיד, iOS, macOS, Microsoft Windows, נינטנדו סוויץ' 
 מדיה:  תקליטור (4)  DVD (אקס בוקס & Mac OS X)
 המשחק הבא:  Star Wars Knights of the Old Republic II: The Sith Lords 
 אתר רשמי
 
מלחמת הכוכבים: אבירי הרפובליקה הישנה (באנגלית: Star Wars: Knights of the Old Republic) הוא משחק תפקידים ממוחשב שפותח על ידי BioWare והופץ על ידי לוקאס ארטס. המשחק יצא עבור אקס בוקס ב-15 ביולי 2003, עבור מחשבי PC המריצים חלונות ב-19 בנובמבר 2003, ומאוחר יותר עבור Mac OS X. אבירי הרפובליקה הישנה הוא משחק התפקידים הממוחשב הראשון שהשתמש בגלקסיית מלחמת הכוכבים. המערך במשחק הוא אינטראקטיבי - החל ממילה פשוטה עד להחלטות חשובות בעלילה - וקובע אם אתם בצד האפל או בצד האור.
המערכת של המשחק מבוססת על משחק התפקידים של מלחמת הכוכבים, שמבוסס על מערכת משחקי תפקידים מערכת d20, שהיא הגרסה השלישית של החוקים מ-מבוכים ודרקונים. קרבות בנויים כסיבובים. הזמן במשחק מחולק לסיבובים מופרדים והלוחם תוקף/מגיב בו זמנית. בכל אופן, מספר הפעולות שהשחקן יכול לבצע בכל סיבוב מוגבל. כשמשך הזמן של כל סיבוב מכוון לפי זמן אמיתי, השחקן יכול לקבוע שמערכת הקרבות תעצור באירועים ספציפיים או בסוף של כל סיבוב.
משחק ההמשך, מלחמת הכוכבים: אבירי הרפובליקה הישנה: הלורדים של הסית' פותח על ידי חברה אחרת, Obsidian Entertainment, שהשתמשה בגרסה מעודכנת של המנוע מהמשחק הקודם. BioWare היו עסוקים בהפקת המשחק Jade Empire והם רצו יותר להתמקד בהפקות מקוריות משלהם במקום לפתח משחקים תחת רישיון, אבל הם המליצו על Obsidian לפיתוח משחק ההמשך. הוא יצא עבור האקס בבוקס בדצמבר 2004 ועבור ה-PC בפברואר 2005.
עלילה > סביבה

המשחק מתרחש במספר כוכבי לכת בגלקסיית מלחמת הכוכבים: קאשיק, קוריבן, מנאן, ראקאטה פריים (מוזכר במשחק כ-"הכוכב הלא ידוע"), טאריס ו-טטואין. השחקנים מבקרים גם במקומות: האבון הוק, האנדאר ספייר, לויתן של סאול קראת', הסטאר פורג' ותחנת החלל יאבין (בגרסת ה-PC בלבד, לאקס בוקס ניתן להורדה דרך האקס בוקס לייב).
עלילה > דמויות

במהלך המשחק השחקן פוגש מספר דמויות, הכוללות את הג'דיי, בַּסְטִילַה שָאן, קַ'רְת' אוֹנָסִי, החייל, קַנְדֶרוּס אוֹרְדוֹ, המנדלוריאן, HK-47, דרואיד הפרוטוקול/הקרב; ג'וֹלִי בִּינְדוֹ, הג'דיי האפור; ג'ֹוּהָנִי, הג'דיי שנפלה לצד האפל עד שדמות השחקן החזירה אותה בחזרה לאור; מִישֶן וֵאוֹ, ילדת הרחוב הטווילקית; זַאאלבַּאר, הווקי; וטְרַסְק אוֹלְגוֹ, חייל נוסף (חבר זמני בקבוצה). דמויות נוספות שהשחקן פוגש בדרך כוללות את: אג'ונטה פול, בנדאק סטארקילר, קאלו נורד, דארת' באנדון, דארת' מאלאק, דאביק קאנג, אות'אר ווין ויות'ורה באן.
עלילה > הסיפור

אבירי הרפובליקה הישנה מתרחש בגלקסיית מלחמת הכוכבים 4000 שנה לפני אירועי פרק 4, בתקופת הרפובליקה הישנה. הסיפור מתחיל כשפלוגות סית' אורבות לספינת חלל של הרפובליקה, האנדאר ספייר, שהסתובבה סביב הכוכב טַריס. הדמות של השחקן וק'ארת' אונסי נמלטים לפני שהיא מושמדת ונוחתים על הכוכב טַריס. בעדיפות ראשונה עליהם לאתר את בסטילה שאן, ג'דיי צעירה שליוותה אותם על האנדאר ספייר וגם שולטת ביכולת הנדירה של מדיטציית הקרב של הג'דיי. שנה קודם, באסטילה השתמשה במדיטציית קרב כדי להוביל תקיפה על דארת' רבאן, הלורד האפל של הסית'. בזמן שהיא נלחמה ברבאן, תלמידו דארת' מאלאק תקף את הספינה של רבאן והשתלט על התואר "הלורד האפל של הסית'". כעת מאלאק מחפש את באסטילה כי הוא חושש מהכוח שלה; הוא מתכוון לקחת את היכולות שלה או להרוג אותה.
אחרי שתאי המילוט נוחתים בעיר העליונה של טאריס שני חברי הספינה מתחילים בחיפוש אחר באסטילה. במהלך החיפושים מצטרפים אליהם נערת רחוב טוילקית (מין חיזרי עם זוג זנבות היוצאים מהראש) בשם מישן ואו ואת חברה הווקי מומחה המחשבים זאאלבאר שנשבע לדמות הראשית אמונים אחרי שהצילה אותו מסוחרי עבדים גמורייאנים. אחרי שהם מצילים את בסטילה החבורה פוגשת צייד ראשים מנדלוריאני בשם קנדרוס אורדו שמחזיק בתוכנית לברוח מהכוכב שנמצא תחת מצור של הסית' על ידי פריצה לבסיס הסית' להשגת קודי המעבר וגנבת הספינה של דאביק קאנג - אדון הפשע של הכוכב והבוס של קנדרוס. בדיוק כשהם יוצאים מהכוכב מתייאש מאלאק מהחיפושים אחר בסטילה ומורה להפציץ את העיר (היחידה בטאריס) ולא להשאיר ממנה זכר כדי להרוג את הג'דיית. יחד הם מגיעים לכוכב דנטואין שם השחקן לומד איך להשתמש בכוח. מועצת הג'דיי נותנת לשחקן ובני הלוויה שלו/שלה משימה - למצוא מפות כוכבים מסוימות שיגלו את המיקום של נשק עתיק ומסתורי בשם הסטַר פורג' שמאפשר יצירה אין סופית של ספינות מלחמה. השחקן מטייל לארבעה כוכבים כדי להשיג את המיקום של הסטאר פורג'. באמצע המשימה, עימות בין השחקן לדארת' מאלאק לשחקן חושף שהשחקן הוא בעצם הלורד לשעבר, רבאן, שאיבד את הזיכרון שלו אחרי הבגידה הראשונה של מאלאק. עוד במהלך התקרית, באסטילה נתפסת ולבסוף עוברת לצד האפל.
אחרי שנמצאו כל המפות, השחקן פונה אל העולם הלא ידוע, ראקאטה פריים, שבו הוא מתרסק. השחקן נתקל במספר קשיים עם המקומיים אבל לבסוף מצליח להגיע למקדש שבו חיכתה באסטילה. לאחר עימות, או שהשחקן בוחר לא ללכת עם באסטילה ולעזור לבני הלוויה שלו להגיע לסטאר פורג' ולהביס את איום הסית' (בצד האור), או שהשחקן בוחר ללכת עם באסטילה כדי לגזול מידיו של מאלאק את התואר "הלורד האפל של הסית'" (בצד האפל). צד האור הוא ברירת מחדל במשחקי ההמשך, למרות שניתן לקבוע מה קרה במשחק הקודם, בנויים על העובדה שאחרי הצלת הגלקסיה, או כיבושה, רבאן עזב לכיוון הטבעת החיצונית (אנגלית:"Outer Rim"), נתון שנחשף רק במשחק ההמשך, מלחמת הכוכבים: אבירי הרפובליקה הישנה: הלורדים של הסית'.
בסצנת הסיום בצד האור, האדמירלית שהנהיגה את הצי של הרפובליקה במהלך הקרב נגד הסטאר פורג', נותנת לשחקן ולחבורתו את פרס "צלב התהילה". קהל של אזרחים וחיילים מריעים לדמות. בסצנת הסיום של הצד האפל, באסטילה מכריזה על הדמות שנתנו לשחקן כ"הלורד האפל של הסית'", והוא עומד על במה מוגבהת מול קהל המורכב מדרואידים וחיילים של צבא הסית'. אחר כך, יש סרטון קצר ובו ספינות שנוצרו על ידי הסטאר פורג' מתקדמות באטיות לחלל הפתוח.
ביתן הציד של פאזזאה, טטואין
אריק רודוול

| --- | --- |

 לידה:  1 במאי 1957 (בן 67) 
 מידע כללי
 מדינה:  ארצות הברית 
 השכלה:  אוניברסיטת פרדו  תיכון וסט לפאייט 
 ספורט
 ענף ספורט:  ברידג' 
 
אריק רודוול (באנגלית: Eric Victor Rodwell‏; נולד ב 1 במאי 1957) הוא שחקן ברידג' מקצוען אמריקאי. הוא זכה באליפויות עולם לזוגות ולנבחרות כשחקן נבחרת ארצות הברית. הוא אחד מעשרה השחקנים היחידים בעולם שזכה ב-triple crown of bridge .triple crown of bridge הוא זכייה בשלושה סוגים של אליפויות עולם: Bermuda Bowl, אליפות העולם הפתוחה לזוגות ותחרות הנבחרות הפותחות באולימפיאדת משחקי המחשבה. נכון למאי 2016 דורג במקום הרביעי בעולם בצבירת נקודות אמן. נכון לספטמבר 2017 הוא מדורג במקום ה-23 בעולם בצבירת נקודות אמן.
ביוגרפיה

רודוול נולד בשנת 1957 בסן פרנסיסקו. בשנת 1965 עברה משפחתו לגור באינדיאנה בגלל עבודתו של אביו כפרופסור לביוכימיה באוניברסיטת פרדו. רודוול למד לשחק ברידג' בגיל 11 ממשחק עם הוריו ומספרים שקרא. הוא סיים בשנת 1981 לימודים במימון לתואר מוסמך באוניברסיטת פרדו. נכון ל-2017, רודוול הוא שחקן ברידג' מקצועני המתגורר בפלורידה עם אשתו דונה. לרודוול בן ובת תאומים מנישואים קודמים.
קריירת הברידג'

במשך כמה עשרות שנים שותפו הקבוע של רודוול הוא ג'ף מקסטרוט, באנגלית: Jeff Meckstroth. הכינוי של הזוג הזה הוא "Meckwell" המורכב מתחילת שמו של ג'ף מקסטרוט ומסוף שמו של רודוול. זוג זה הוא אחד הזוגות המצליחים ביותר בהיסטוריה של הברידג'. רודוול ושותפו מקסטרוט משחקים בקבוצה המקצוענית של ניק ניקל. קבוצה זו ייצגה פעמים רבות את ארצות הברית כנבחרת ארצות הברית.
שיטת ההכרזה שלהם היא שיטה הנקראת RM Precision. היא מבוססת על שיטת ההכרזה Precision עם שינויים והתאמות שפותחו על ידם. רודוול נחשב לתאורטירן המוביל מבין השניים. האותיות RM בשם שיטת ההכרזה שלהם הן האותיות הראשונות בשמות המשפחה של שניהם. רודוול הגה ופיתח קונבנציות הכרזה שהידועה בהם היא support double. גם קונבנציית serious three notrump נהגתה על ידו. קונבנציית הכרזה נוספת שפיתח ביחד עם מקסטרוט היא Meckwell Escapes.
רודוול ושותפו מקסטרוט משחקים בקבוצה המקצוענית של ניק ניקל. קבוצה זו ייצגה פעמים רבות את ארצות הברית כנבחרת ארצות הברית.
קריירת הברידג' > ספריו

Grant, Audrey; Rodwell, Eric (1984). The Joy of Bridge. Scarborough, Ontario: Prentice-Hall Canada Inc
בשנת 1989 יצאה מהדורה מעודכנת של הספר. הספר פורסם גם בצרפתית.
Grant, Audrey; Rodwell, Eric (1987). Bridge Maxims: secrets of better play. Scarborough, Ontario: Prentice-Hall Canada Inc. ISBN 0-13-081936-0.
Grant, Audrey; Rodwell, Eric (2009). 2 Over 1 Game Force. Louisville, KY: Baron Barclay Bridge Supply. ISBN 978-0-939460-84-7
Rodwell, Eric; Horton, Mark (2011). The Rodwell Files: secrets of a bridge champion. Toronto: Master Point Press. ISBN 978-1-897106-67-9
הישגים בולטים > הישגים בתחרויות > אליפויות עולם

זכה 7 פעמים במקום ראשון באליפות עולם. הישגים בולטים באליפויות עולם:
מקום ראשון באליפות העולם לנבחרות פתוחות Bermuda Bowl בשנים 1981, 1995, 2000, 2003 ו-2009. סיים במקום השני בשנים 1997 ו-2005
מקום ראשון באולימפיאדה לנבחרות פתוחות 1988 בשנת 1992 סיים במקום השני.
מקום ראשון באליפות העולם הפתוחה לזוגות בשנת 1986